Andrew Deoki

Andrew Indar Narayan Deoki (a.k.a. A. I.N. Deoki) (1917 - 1985), Fiji ke ek Hindustani wakiil rahaa jon ki aapan samaj ke dharam aur sanskriti, soccer, Legislative Council ke member ban ke, Senate ke member aur Attorney General ban ke yogdaan diis.  Deoki, 1951 se 1953 talak aur 1955 se 1958 talak Fiji Indian Football Association ke President rahaa aur uu administrators me se ek rahaa jon ke Association ke naam me se  “Indian”  ke nikal ke ek multi cultural organisation banae ke prasthao rakkhis. 1956 me, Fiji ke Governor uske Fiji ke Legislative Council me nominate karis lekin uu 1959 aur 1963 ke election larr ke jiitis. 1963 ke election ke baad uske influence kamti hoe lagaa kaahe ki jaada Hindustani member A. D. Patel ke Federation Party ke support karat rahin.  1965 ke London Constitutional Conference me, Deoki ek compromise propose karis lekin aakhri me uu Federation ke saathe nawaa constitution ke virod me vote karis. Uu 1972 ke election me bhi kharra bhais lekin bahut kharaab se haar gais. 1979 me Ratu Mara, uske Senate me appoint kar ke Attorney General banais aur uu ii pad pe 1981 talak rahaa. 
References
 Pacific Islands Monthly, Volume 56, No. 8, 1 August 1985

Category:A
Category:D
Category:Suva ke log
Category:Fiji ke Legislative Council ke member